Á mánudaginn hefst elsta alþjóðlega árlega mótorhjólakeppni sem haldin er í heiminum . Keppnin heitir International Six Days Enduro ( ISDE ) en eins og nafnið gefur til kynna er þetta sex daga þolraun með stóru þorni . Hér er hluti brautarinnar þar sem verður tímataka á degi 3 og 4 Að þessu sinni er keppt í Figueira Da Foz í Portúgal og er alls ekið um 1250 kílómetra leið sem þýðir að ekið er á milli 7 til 8 klukkustundir á hverjum degi . Stærstur hluti keppninnar eru ferjuleiðir sem ekki eru beinar tímatökur en samt verður að klára innan vissra tímamarka . Auk þess eru um það bil 6 próf á hverjum degi þar sem tímataka ræður og annaðhvort er í motocrossbraut eða í sérlagðri tímatökubraut . Í svona langri keppni er eins gott að spara kraftana og hjólið því ekki má skipta út varahlutum í hjólið svo sem grind , hjólnöfum , sveifarás og hljóðkúti . Annað má skipta um en aðeins fæst mjög takmarkaður tími til þess , ekki má vinna í hjólinu alla nóttina , því aðeins 2 aðstoðarmenn mega vinna við hvert 6 manna lið . Auk þessa verður hjólið að vera með ljósum , stefnuljósum , hraðamæli , flautu og standara . Umhverfismálin eru heldur ekkert feimnismál því stoppa má hvaða ökumann sem er , hvenær sem er , og gera hávaðamælingu . Sérstaklega er tekið fram að ökumaðurinn má ekki troða sokk í lofthreinsarann á meðan á mælingunni stendur ! Þess má geta að sænski Íslandsvinurinn Anders Eriksson er að keppa i 17. sinn i keppninni i ár og einn bandaríkjamaður er að keppa í 28. sinn . Auk þess keppa nánast allir frægustu enduromenn heimsins í þessari keppni . Svo er spurning hvort Íslendingar fari ekki að senda lið í keppnina , á næsti ári verður hún í Mexíkó en kannski er rétt að safna bara fyrir árið 2011 en þá verður hún í Finnlandi . Hér er síða portúgalska sambandsins ( á portúgölsku ) en þar má sjá kort af leiðunum , keppendalista og fleira og svo er hægt er að fylgjast með tímum í beinni útsendingu hér . Nóg verður að gera hjá starfsfólki keppninnar því rétt tæplega 800 keppendur eru skráðir til leiks .